Յանա Չուրիկովա

Յանա Ալեքսեևնա Չուրիկովա (, ), ռուս հեռուստահաղորդավարուհի, լրագրող, «Աստղերի ֆաբրիկա» ծրագրի հեղինակ, ինչպես նաև վարող։

Կենսագրություն

Վաղ տարիներ 
Յանա Չուրիկովան ծնվել է 1978 թվականի նոյեմբերի 6-ին Մոսկվայում։ 1985 թվականին Հունգարիայում սկսել է հաճախել դպրոց (հայրը՝ Ալեքսեյը, զինվորական էր և ծառայում էր Հունգարիայում)։ Կարմիր դիպլոմով ավարտել է երաժշտական դպրոցի դաշնամուրի բաժինը։

1992-1996 թվականներին աշխատել է որպես «Глагол» թերթի թղթակից։

1995-2000 թվականներին սովորել է Մոսկվայի պետական համալսարանի լրագրության ֆակուլտետի հեռուստատեսության և ռադիոհեռարձակման բաժնում։ Համալսարանն ավարտել է 2000 թվականին։ Դիպլոմային աշխատանքը՝ «Երաժշտական հեռուստատեսության ազդեցությունը զանգվածային գիտակցության վրա MTV հեռուստաալիքի օրինակով», պաշտպանել է 2000 թվականի հունիսին։ Դրանից հետո Չուրիկովան ընդունվել է համալսարանի ասպիրանտուրան։

Հեռուստատեսություն 
1996 թվականից աշխատել է որպես АТВ հեռուստաընկերության «Времечко» հաղորդման թղթակից։

1998-2002 թվականներին աշխատել է «MTV Ռուսաստան» հեռուստաալիքում, եղել է «Մեծ կինո», «12 չար հեռուստադիտողներ» հաղորդումների վարող, որոշ ծրագրերի պրոդյուսեր։

2002 թվականի ապրիլից աշխատել է ռուսական «Առաջին ալիքում»։ Սկզբում եղել է «Օբյեկտիվ» երիտասարդական ժամանցային ծրագրի հաղորդավար, այնուհետև հաջորդաբար վարել է այնպիսի հեռուստատեսային հաղորդումներ, ինչպիսիք են՝ «Բարի լույս», «Աստղերի ֆաբրիկա», «Ոսկե գրոմոֆոն», «Երգի պատմություն», «Դաժան խաղեր» և այլն։ Բազմիցս ռուսական կողմից մեկնաբանել է «Եվրատեսիլ երգի մրցույթի» հեռարձակումները, հայտարարել ռուս հեռուստադիտողների քվեարկության արդյունքները։ Սակայն Չուրիկովան մեծ ճանաչում է ձեռք բերել «Աստղերի ֆաբրիկա» հեռուստանախագծի շնորհիվ։

2002-2007 թվականներին աշխատել է «ВИD» հեռուստաընկերությունում։

2007 թվականին Լարիսա Սինելշիկովայի և Ալեքսանդր Կեսսելի հետ տեղափոխվել է «Կարմիր հրապարակ» հեռուստաընկերություն։

2009 թվականից ЭКТВ դպրոց-ստուդիայի գեղարվեստական ղեկավարն է։

2011 թվականի նոյեմբերից մինչև 2012 թվականի նոյեմբերը եղել է «Կարմիր աստղ» հիթ-շքերթի վարող։

2013 թվականի հունիսի 23-ից մինչև օգոստոսի 25-ը վարել է ռուսական «Առաջին ալիքի» «Բազմակողմանի արտիստ» հեռուստանախագիծը։

2013 թվականի հոկտեմբերի 1-ից մինչև հիմա համարվում է բարեփոխված «MTV Ռուսաստան» հեռուստաալիքի գործադիր տնօրեն։ 2014 թվականի փետրվարին նշանակվել է Ռուսաստանի «Viacom» երաժշտական հեռուստաալիքի ղեկավար։

2014 թվականի մարտից մինչև 2015 թվականի հոկտեմբերի 1-ը համարվել է «Пятница!» ալիքի ձայնը։

Մասնակցությունն այլ նախագծերին 
2005 թվականի ապրիլի 1-ից ռուսական հաղորդավարների թիմի կազմում մասնակցել է «Ի՞նչ, որտե՞ղ, ե՞րբ» հեռուստախաղի հոբելյանական սերիաներին, որոնք նվիրված էին խաղի 30-ամյակին։ 2007 թվականին մասնակցել է «Առաջին ալիքի» «Կրկես աստղերի հետ» նախագծին։

2013 թվականին Անդրեյ Մալախովի եղել է «Անժի-Արենա» մարզադաշտի բացման վարող։ Վարել է նաև Կազանում «Ամառային ունիվերսիադա-2013» բացման արարողությունը, Սոչիում «Ձմեռային Օլիմպիական խաղեր 2014» խաղերի բացման և փակման արարողություններին նախորդող շոուն։

Եղել է ռուսական հեռուստատեսությամբ Եվրատեսիլ 2015 երգի մրցույթի վարող։

Ընտանիք 
 Հայրը՝ Ալեքսեյ - զինվորական
 Մայրը՝ Ելենա Չուրիկովա - տնտեսագետ
 դուստրը՝ - Տաիսիա Լազարևա (ծնվ․ մայիսի 26, 2009)
 Նախկին ամուսինը՝ բիզնեսմեն Դենիս Լազարև (ամուսնալուծված են 2016 թվականից)։

Ֆիլմագրություն 
 2006-2010 - «Երջանիկ են միասին» հեռուստասերիալ - կամեո
 2006 - «Չքվի՛ր» - Ռիտա Մալոն (ռուսերեն կրկնօրինակում)

Ծանոթագրություններ

Արտաքին հղումներ 
 Յանա չուրիկովայի պաշտոնական կայքը
 Յանա Չուրիկովա на сайте peoples.ru
 Яна Чурикова: Голос разума. Интервью на сайте журнала «Интервью»
 Пост-новогоднее. Жанна Агузарова и Яна Чурикова 

Ռուս լրագրողներ
Ռուս դերասանուհիներ
Ռուս հաղորդավարուհիներ
Ռուս պրոդյուսերներ
Մոսկվայի պետական համալսարանի շրջանավարտներ
Ռուս խմբագիրներ